Document ID: 32007D0396

ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Ιουνίου 2007
για κατάργηση της απόφασης 2004/409/ΕΚ με την οποία αναγνωρίζεται καταρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση της ουσίας ethaboxam στο παράρτημα I της οδηγίας 91/414/ΕΟΚ του Συμβουλίου
[κοινοποιηθείσα υπό τον αριθμό Ε(2007) 2336]
(Κείμενο που παρουσιάζει ενδιαφέρον για τον ΕΟΧ)
(2007/396/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 3,
Εκτιμώντας τα ακόλουθα:
(1)
Σύμφωνα με το άρθρο 6 παράγραφος 2 της οδηγίας 91/414/ΕΟΚ, το Ηνωμένο Βασίλειο έλαβε στις 30 Σεπτεμβρίου 2003 αίτηση από τη LG Life Science Ltd για την καταχώριση της δραστικής ουσίας ethaboxam στο παράρτημα I της οδηγίας 91/414/ΕΟΚ.
(2)
Με την απόφαση 2004/409/ΕΚ της Επιτροπής (2), επιβεβαιώθηκε ότι κατά την προκαταρκτική εξέταση ο φάκελος ήταν «πλήρης» υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.
(3)
Με τον τρόπο αυτό δόθηκε στα κράτη μέλη η δυνατότητα να χορηγήσουν προσωρινές άδειες για φυτοπροστατευτικά προϊόντα που περιέχουν ethaboxam, σύμφωνα με το άρθρο 8 παράγραφος 1 της οδηγίας 91/414/ΕΟΚ. Κανένα κράτος μέλος δεν χρησιμοποίησε αυτή τη δυνατότητα.
(4)
Το Ηνωμένο Βασίλειο επισήμανε στην Επιτροπή ότι από μια λεπτομερή εξέταση του φακέλου προέκυψε ότι έλειπαν ορισμένα σημαντικά στοιχεία των δεδομένων που απαιτούνται στα παραρτήματα II και III της οδηγίας 91/414/ΕΟΚ. Είχαν σχέση κυρίως με την τοξικολογία. Συνεπώς, ο φάκελος σχετικά με την ουσία ethaboxam δεν μπορεί να θεωρηθεί ως πλήρης.
(5)
Η απόφαση 2004/409/ΕΚ πρέπει να καταργηθεί.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2004/409/ΕΚ καταργείται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Ιουνίου 2007.

Labels: 11
0
3
7
6
18
15